**Ministru kabineta noteikumu projekta „Grozījumi Ministru kabineta 2020. gada 9. jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts paredz:1. atļaut iekštelpās paredzētās sporta sacensības organizētā un kontrolētā veidā klātienē apmeklēt skatītājiem, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts;
2. atļaut ārtelpās paredzētās sporta sacensības organizētā un kontrolētā veidā klātienē apmeklēt arī skatītājiem, kuriem būs sadarbspējīgs testēšanas sertifikāts, tai skaitā arī vienlaicīgi ar skatītājiem, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts, ja tiek nodrošināts, ka to plūsma nepārklājas;
3. svītrot dublējošās tiesību normas par personu, kurām ir sadarbspējīgs vakcinācijas pret Covid-19 vai Covid-19 pārslimošanas sertifikāts, tiesībām amatieru sporta kolektīva ietvaros apmeklēt iekštelpu sporta bāzes, jo šo regulējumu paredz citas šajos noteikumos paredzētās jaunākās tiesību normas, kuras tiek saglabātas.
 |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Epidemioloģiskās drošības likuma 3. panta otrā daļa un Covid-19 infekcijas izplatības pārvaldības likuma 4. panta pirmās daļas 11. punkts.
2. Izglītības un zinātnes ministrijas iniciatīva.
3. Nepieciešamība iespējami drīzā laikā precizēt sporta sacensību skatītāju apmeklējuma tiesisko regulējumu, ņemot vērā tuvākajās nedēļās plānoto starptautisko sporta sacensību norisi un to organizatoru (Sporta likumā noteiktā kārtībā atzīto sporta federāciju) izteiktos lūgumus.
4. Nepieciešamība svītrot no tiesiskā regulējuma dublējošās tiesību normas par personu, kurām ir sadarbspējīgs vakcinācijas pret Covid-19 vai Covid-19 pārslimošanas sertifikāts, tiesībām amatieru sporta kolektīva ietvaros apmeklēt iekštelpu sporta bāzes, jo šo regulējumu paredz citas šajos noteikumos paredzētās jaunākās tiesību normas, kuras tiek saglabātas.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi Nr.360) 38.27 un 38.31 punkts personām ar sadarbspējīgu vakcinācijas pret Covid-19 vai Covid-19 pārslimošanas sertifikātu paredz tiesības klātienē apmeklēt publiskos pasākumus. Tāpat Noteikumu Nr.360 38.34 punkts tiesības klātienē apmeklēt publiskos pasākumus paredz arī personām ar sadarbspējīgu testēšanas sertifikātu. Vienlaikus Noteikumu Nr.360 32.7 17. punkts joprojām kā pamatnosacījumu paredz atļauto sporta sacensību norisi bez skatītājiem un vienīgais izņēmums no minētā nosacījuma ir Noteikumu Nr.360 32.12 punkts, kas nosaka, ka minētais ierobežojums par sporta sacensību norisi bez skatītājiem neattiecas uz 38.27 punkta ievaddaļā minētajām personām (t.i., skatītājiem, kuriem ir sadarbspējīgs vakcinācijas pret Covid-19 vai Covid-19 pārslimošanas sertifikāts), turklāt arī šajā gadījumā minētās personas drīkst apmeklēt tikai sporta sacensībās, kas norisinās ārtelpās.  Ņemot vērā faktu, ka ar Covid-19 saslimušo skaits turpina samazināties (turpina samazināties 14 dienu kumulatīvais rādītājs uz 100 000 iedzīvotājiem), Ministru kabinetam ir pamats lemt arī par iespēju atļaut (1) skatītājiem, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts, apmeklēt arī sacensības iekštelpās, tai skaitā nosakot papildus ievērojamās epidemioloģiskās drošības prasības, kā arī (2) atļaut ārtelpās paredzētās sporta sacensības organizētā un kontrolētā veidā klātienē apmeklēt arī skatītājiem, kuriem būs sadarbspējīgs testēšanas sertifikāts, tai skaitā arī vienlaicīgi ar skatītājiem, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts, tai skaitā arī šajā gadījumā nosakot papildus ievērojamās epidemioloģiskās drošības prasības. Nosacījumi sporta sacensību apmeklēšanai tika izvērtēti un atbalstīti arī Starpinstitūciju darbības koordinācijas grupas 2021. gada 21. jūnija sēdē un paredz, ka:1. skatītāji, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts, drīkstēs apmeklēt sporta sacensības gan iekštelpās, gan ārtelpās, ja tiek ievēroti šādi nosacījumi:
2. tiek nodrošināts, ka skatītāju plūsma nepārklājas ar sportistu un sportistus apkalpojošo sporta darbinieku plūsmu;
3. tiek ievērotas Noteikumu Nr.360 38.31 punktā noteiktās prasības publisko pasākumu apmeklēšanai;
4. ja sporta sacensības norisinās iekštelpās, tiek nodrošināta atbilstoša ventilācija, lai nepieļautu CO2 koncentrāciju gaisā virs 1000 ppm;
5. arī skatītāji, kuriem būs sadarbspējīgs testēšanas sertifikāts, drīkstēs apmeklēt sporta sacensības, ja tiek ievēroti šādi nosacījumi:
6. sporta sacensības norisinās ārtelpās;
7. tiek nodrošināts, ka skatītāju plūsma nepārklājas ar sportistu un sportistus apkalpojošo sporta darbinieku plūsmu;
8. tiek ievērotas Noteikumu Nr.360 38.34 punktā noteiktās prasības publisko pasākumu apmeklēšanai;
9. ja sporta sacensībās atsevišķā skatītāju zonā atrodas arī skatītāji, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts (šīs personas netiek ieskaitītas Noteikumu Nr.360 38.3410. apakšpunktā minētajā maksimāli atļautajā personu skaitā), tiek nodrošināts, ka to plūsma nepārklājas.

 Noteikumu Nr.360 32.7 18.4. apakšpunkts paredz, ka amatieru sporta kolektīva treniņi (nodarbības) drīkst notikt arī iekštelpās, ja treniņgrupā ir ne vairāk kā 20 pret Covid-19 vakcinētas vai Covid-19 pārslimojušas personas, sporta treniņa (nodarbības) norises telpā atrodas tikai viena grupa, kā arī telpā nedrīkst atrasties personas, par kurām nav informācijas, ka tās ir vakcinētas vai bijušas inficētas ar Covid-19 infekciju. Identisku regulējumu, turklāt vēl vairāk to detalizējot, paredz arī Noteikumu Nr.360 38.27 punkts (it īpaši 38.27 2. apakšpunkts). Minētais jautājums tika izskatīts Starpinstitūciju darbības koordinācijas grupas 2021. gada 21. jūnija sēdē, kā rezultātā tika atbalstīts priekšlikums par Noteikumu Nr.360 32.7 18.4. apakšpunkta svītrošanu, turklāt vienlaikus ar citu normu precizēšanu (tai skaitā 38.27 2. apakšpunktā) saistībā ar Covid-19 saslimušo skaita samazināšanos un tā rezultātā papildus plānotiem epidemioloģiskās drošības pasākumu mazināšanu, ko virzīs Veselības ministrija. Būtiski ir uzsvērt, ka, svītrojot 32.7 18.4. apakšpunktu, pret Covid-19 vakcinētām vai Covid-19 pārslimojušām personas arī turpmāk amatieru sporta kolektīva ietvaros būs tiesības apmeklēt iekštelpu sporta bāzes, tāpēc minētais grozījums pēc būtības uzskatāms par tehnisku. Papildus jānorāda, ka tiesības personām ar sadarbspējīgu vakcinācijas vai Covid-19 pārslimošanas sertifikātu bez papildus ierobežojumiem apmeklēt iekštelpu sporta bāzes paredz arī Noteikumu Nr.360 32.7 18.2. apakšpunkts (tajā ir atsauce uz Noteikumu Nr.360 38.27 punkta ievaddaļā minētām personām). Ievērojot minēto, Izglītības un zinātnes ministrija ir izstrādājusi Ministru kabineta noteikumu projektu „Grozījumi Ministru kabineta 2020. gada 9. jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Noteikumu projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Izglītības un zinātnes ministrija. Noteikumu projekta izstrādes procesā notikušas konsultācijas ar Veselības ministriju un sporta nozares organizācijām. Noteikumu projekts izskatīts un atbalstīts Starpinstitūciju darbības koordinācijas grupas 2021. gada 21. jūnija sēdē, atbalstot tā virzību izskatīšanai Ministru kabinetā. |
| 4. | Cita informācija | Noteikumu projekts attiecas uz tūrisma, sporta un brīvā laika politiku (sporta politiku) un veselības politiku (sabiedrības veselības politiku). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz sporta sacensību organizatoriem un apmeklētājiem, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts, vai sadarbspējīgs testēšanas sertifikāts. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs pozitīva ietekme uz tautsaimniecību, jo, izpildot Noteikumu projektā minētos epidemioloģiskās drošības pasākumus, sporta sacensības organizētā un kontrolētā veidā klātienē telpās varēs apmeklēt skatītāji, kuriem būs sadarbspējīgs vakcinācijas pret Covid-19 vai Covid-19 pārslimošanas sertifikāts, kā arī personas, kurām būs sadarbspējīgs testēšanas sertifikāts vienlaicīgi ar personām, kurām būs sadarbspējīgs vakcinācijas pret Covid-19 vai Covid-19 pārslimošanas sertifikāts, varēs apmeklēt sporta sacensības ārtelpās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu ir informētas sporta nozares organizācijas.  |
| 2. | Sabiedrības līdzdalība projekta izstrādē | Noteikumu projekta izstrādes procesā notikušas konsultācijas ar sporta nozares organizācijām, kā arī jautājums izskatīts Starpinstitūciju darbības koordinācijas grupas 2021. gada 21. jūnija sēdē. |
| 3. | Sabiedrības līdzdalības rezultāti | Noteikumu projekts izskatīts un atbalstīts Starpinstitūciju darbības koordinācijas grupas 2021. gada 21. jūnija sēdē, atbalstot tā virzību izskatīšanai Ministru kabinetā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Izglītības un zinātnes ministrija un sporta nozares organizācijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Izglītības un zinātnes ministre Anita Muižniece

Severs 67047935

edgars.severs@izm.gov.lv